ڕەزمی بەنداوی مووسڵ

شەڕی بەنداوی مووسڵ لە مانگی ئابی ٢٠١٤ لە نێوان چەکدارانی دەوڵەتی ئیسلامی (داعش) و ھێزەکانی ئۆپەراسیۆنی تایبەتیی عێراق و پێشمەرگەی کوردستان بەڕێوەچوو، کە لەلایەن ھێرشە ئاسمانییەکانی ھاوپەیمانان بە سەرۆکایەتیی ئەمریکا پشتیوانی دەکران.

 پێشینە 
بەنداوی مووسڵ لە ٧ی ئابی ٢٠١٤ لەلایەن چەکدارانی داعشەوە گیرا، دوای ئەوەی ھێزە کوردییەکان لە ناوچەکە پاشەکشەیان کرد، ئەمەش دوای زنجیرەیەک شەڕ لە ناوچەکەدا. ھەندێک لە بەرپرسانی ئەمریکی گرتنی بەنداوەکەیان بە نیگەرانییەکی گەورە وەسف کرد، چوونکە ئەگەر زیانی پێگەشتبا لەلایەن داعشەوە، ئەوا دەتوانێت  شەپۆڵی ئاو ئازاد بکات، ئەگەر وێران بوو، کە ئەمەش ھەڕەشەیەکی گەورە بوو بۆ شار و شارۆچکەکانی خوارەوەی بەنداوەکە. دوابەدوای ئەم پێشھاتانەی ئەم دوایییە، ھێزە کوردییەکان و ھێزە عێراقییەکان و ھێزی ئاسمانیی ئەمریکا ھێرشی بەرپەرچدانەوەیان بۆ کۆنتڕۆڵکردنەوەی بەنداوەکە دەستپێکرد.

 ڕووداوەکان 
لە ١٦ی ئاب، ھێزی ئاسمانیی ئەمریکا ھێرشی ئاسمانی بۆ سەر پێگەکانی داعش لە نزیک بەنداوەکە دەستپێکرد و بەشێک لە کەرەستەکانیانی لەناوبرد. ھەروەھا ھێزە کوردییەکان لە ھەمان ڕۆژدا ھێرشیان کردە سەر داعش و پێگەکانیان لە نزیک بەنداوەکە و تۆپبارانیان کردن و ئەگەری ھێرشی زەمینییان کردەوە. فەرماندەیەکی کورد، ژەنەڕاڵ عەبدولڕەحمان کۆڕینی، بە ئاژانسی فرانس پرێسی ڕاگەیاند، ھێزەکانی پێشمەرگە دیوی ڕۆژھەڵاتی بەنداوەکەیان گرتووە و "ھێشتا لە پێشڕەویدان". ڕووداو، ڕێکخراوێکی ھەواڵیی کوردی ڕایگەیاند، پێدەچێت ھێرشە ئاسمانییەکان "قورسترین بۆردوومانی ئەمەریکا بێت بۆ سەر پێگە چەکدارەکان لە سەرەتای ھێرشە ئاسمانییەکانەوە" لە ھەفتەی ڕابردوودا بۆ سەر داعش. لانیکەم ١١ چەکداری داعش بەھۆی بۆردوومانەکانی فڕۆکە جەنگییەکانەوە کوژران.

لە ١٧ی ئابدا شەڕەکە بەردەوام بوو. بەرپرسانی کورد وتیان کە ھێزەکانی پێشمەرگە سێ شارۆچکەی نزیک بەنداوەکەیان گرتووە: تەل سکوف، شەڕافییە و باتنایا. ھاوپەیمانی نێودەوڵەتی بە سەرۆکایەتیی ئەمریکا تا ئەو ڕۆژە نۆ ھێرشی ئاسمانی ئەنجامدابوو و چوار زرێپۆشی ھەڵگری کارمەندان و حەوت ئۆتۆمبێلی چەکدار و دوو ئۆتۆمبێلی جۆری ھامڤی و ئۆتۆمبێلێکی زرێپۆشیان لەناوبردبوو یان زیانیان پێگەیاندبوو. چەکدارانی داعش ھەوڵیان دا ھێزە کوردییەکان بە ئامێری تەقەمەنی خاو بکەنەوە، لەوانە بۆمبی دروستکراوی ماڵەوە و مینی چێندراو.
وێنۆک|پێشمەرگەیەکی کوردستان لە بەنداوی مووسڵ
ڕۆژی ١٨ی ئاب، ھێزە عێراقی و کوردییەکان ڕایانگەیاند کە بەتەواوی کۆنتڕۆڵکردنی بەنداوەکەیان بەدەست گرتووە. ھەروەھا باراک ئۆباما سەرۆکی ویلایەتە یەکگرتووەکانی ئەمەریکا دووپاتی کردەوە کە بەنداوی مووسڵ لەژێر کۆنترۆڵی تەواوەتیی کورد و عێراقدایە. ھەروەھا ڕاشیگەیاند، ھەنگاوی کۆنتڕۆڵکردنەوەی بەنداوی مووسڵ "ھەنگاوێکی گەورەیە بۆ پێشەوە" لە ستراتیژیی درێژخایەن بۆ شکستپێھێنانی چەکدارەکان. ڕۆژنامەنووسانی ئەو ناوچەیە ڕایانگەیاند، شەڕەکە بە تەواوی کۆتاییی نەھاتووە.

لە ١٩ی ئابدا شەڕەکە بە تەواوی کۆتاییی ھات، بە سەرکەوتنی عێراق-کورد. جیم مویر، پەیامنێری بی بی سی کە سەردانی بەنداوەکەی کردبوو، گوتی "گەڕاوەتەوە دەستی سەلامەت".

 ئەمانەش ببینە 

 ھێرشی بەنداوی تشرین
 شەڕی مووسڵ (٢٠١٦-٢٠١٧)
 شەڕی تەبقە

 سەرچاوەکان 

پۆل:شەرەکانی ٢٠١٤
پۆل:٢٠١٤ لە باشووری کوردستان
پۆل:شەڕەکان بە بەشداریی پێشمەرگە
پۆل:شەڕەکان بە بەشداریی دەوڵەتی ئیسلامیی عێراق و شام
پۆل:شەڕی عێراق (٢٠١٣–٢٠١٧)